alexandrainst/scandi-wiki huggingface dataset:
Mussjön

Mussjön er ein liten innsjø i Offerdal, Krokom kommun i Jämtland i Sverige. Innsjøen ligg mellom Bångåsen og Ede.

Mussjön er ein næringsrik innsjø i eit gammalt, kupert jordbrukslandskap. Innsjøen er ein del av eit verna område, med bl.a. fugletårn og tranelunder. Fuglelivet rundt sjøen har vore tema for kunstnaren og forfattaren Göran Boström frå Änge i Offerdal.

Kjelder
Denne artikkelen bygger på «Mussjön» frå ,  den 14. juni 2012.

Bakgrunnsstoff
Mussjöns fågelskyddsområde, Länsstyrelsen i Jämtlands län
 Information om Mussjön på lokala webbplatsen Offerdal.se 
 Bångåsbygdens webbplats

Innsjøar i Jämtland
Näkten

Näkten, òg stundom skriven Näckten, er ein innsjø på grensa mellom Östersund kommun og Berg kommun sør i Jämtland i Sverige. Innsjøen, som er Sveriges 29. største innsjø, har eit overflateareal på 88 km², og ligg i ei høgd på 324 meter over havet. Innsjøen er over 40 km lang frå sør til nord, og har, ifølge tradisjon, 365 øyar, men innsjøen er òg påfallande smal, og er fleire  stader berre tre kilometer brei. Innsjøen kan enkelte stader minne om Stockholms skjergard, mens på andre stader om trolske tjern. Näkten vert drenert til Storsjön via ei kort elv, Billstaån, som munnar ut ved Hackås.

Näkten er kjent for å vere ein bra innsjø for edelfisk. Fiske skjer for det meste av året, men unntak av bestemte tidsperioder for å verne om den spesielle Näcktenrøya.

Kjelder
Denne artikkelen bygger på «Näkten» frå ,  den 14. juni 2012. 
 oppgav desse kjeldene:

Bakgrunnsstoff
  Näktenbygden

Innsjøar i Jämtland
Näldsjön

Näldsjön er ein innsjø i Krokom kommun i Jämtland i Sverige. Innsjøen strekkjer seg frå Näskott i sør til Offerdal i nord. I sør ligg busetnadane Nälden, Aspåsböle og Nordannälden ved sjøen og i nord Lungret, Stavre, Könsta og Änge. Näldsjön får vasstilførsel frå bl.a. Gärdesjön, Nästån, Hällsjön og Kriken.

Näldsjön vart over ein lengre periode på 1800- og 1900-talet trafikkert av fleire  dampbåter som gjekk mellom Nälden og Änge. Dampbåttrafikken starta opp på slutten av 1870-talet. Blant dampfartøya som trafikkerte her, hadde ein Nälden, Framåt, Express, Gurly og Offerdal. Dampbåten Nälden hadde kapasitet på 125 passasjerer, og ti tonn last.

Òg på vinterstid vart innsjøen ein del av transportstrekninga mellom Nälden og Offerdal. Då var det bøndene som transporterte frakt på isen.

Dampbåttrafikken vart utkonkurrert på byrjinga av 1900-talet av trafikk lang landevegane, og då spesielt då strekninga Nälden-Valne-Offerdal vart bygd ut.

Kjelder
Denne artikkelen bygger på «Näldsjön» frå ,  den 14. juni 2012.

Bakgrunnsstoff
Ångbåt på Näldsjön, Bildarkivet Jamtli
Information om Näldsjön på lokala webbplatsen Offerdal.se 

Innsjøar i Jämtland
Nästelsjön

Nästelsjön er ein innsjø som ligg ca. fem kilometer sør for tettstaden Åsarna i Berg kommun i Jämtland i Sverige.

Einaste tilførsel og utløp for innsjøen er elva Ljungan. Aust for innsjøen ligg busetnaden Nästeln, med eigen badeplass. Vest for innsjøen ligg Lillsved. Begge busetnaden har berre nokre få innbyggjarar kvar.

Utløpet frå innsjøen heiter Nästelströmmen, og her vert der drive sportsfiske. Sør for Nästelsjön ligg Rätanssjön.

Kjelder

Denne artikkelen bygger på «Nästelsjön» frå ,  den 14. juni 2012.  

 

Innsjøar i Jämtland
Oldsjön

Övre Oldsjön og Yttre Oldsjön er to innsjøar i den nordlege delen av Offerdals sokn i Krokom kommun i Jämtland i Sverige. Övre Oldsjön ligg i Oldfjällen, ved fjellet Oldklumpen. Långans kjeldeelvar, Långsån, Oldån og Fisklösån, går saman i Yttre Oldsjön. Begge innsjøane vert drenert av Långan, som etter utløpet frå Yttre Oldsjön renn gjennom innsjøane Rönnösjön og Landösjön, og vidare til Indalsälven.

Ved innsjøane har det sidan 1971–75 vore eit vasskraftverk med to aggregat. Oldåaggregatet utnyttar fallhøgda mellom Övre Oldsjön og Yttre Oldsjön, som er ca. 260 meter, medan Långsåaggregatet utnyttar fallhøgda mellom Övre Lilla Mjölkvattnet og Yttre Oldsjön, som er ca. 200 meter. Kraftstasjonen er underjordisk, og ligg ved Övre Oldsjöns utløp. Kraftverket er eigd av Statkraft.

På fjellet Storrun ved Övre Oldsjön har det sidan 2009 vore ein vindmøllepark beståande av tolv vindturbinar.

Bakgrunnsstoff

Storrun vindpark
Information om Oldens vattenkraftverk

Kraftverk i Sverige
Statkraft
Innsjøar i Jämtland
Ragundasjön

Ragundasjön var ein ca. 25 km lang innsjø som eksisterte fram til natt til 7. juni 1796. Innsjøen låg ved Hammarstrand i Ragunda kommun i Jämtland i Sverige. Delar av dagens Hammarstrand ligg no der det tidlegare var sjøbotn.

Natt til 7. juni 1796 vart heile Ragundasjön med sine 300 millionar m³, tømd på berre fire timar. Årsaka bak ein av dei vondaste naturkatastrofane i Sverige nokon gong var at Magnus Huss, òg kjent som Vildhussen, skulle leggje ei tømmerrenne forbi den 35 meter høge Storforsen (Gedungsen). Prosjektet bar gale avstad då bekken han hadde brukt for å spyle bort grus frå åskammen, skar gjennom heile åsen og tømde Ragundasjön. Ei enorm flodbølge fossa fram gjennom den nedre delen av Indalsälven, og øydela alt på vegen. Utruleg nok omkom ingen menneske.

Morgon etter var det, utanom den tomme innsjøen, tre andre merkbare endringar: Den 30 meter høge Storforsen, òg kalla Gedungsen, hadde stilna, og vorte til Döda Fallet; eit nytt fossefall, Hammarforsen, hadde oppstått kring ei mil lengre oppstraums; og sediment og jordmasser som vart skylt med langs Indalsälven samla seg i utløpet til elva nord for Sundsvall, og bidrog til danninga av det største kystdeltaet i Sverige, Midlanda, der Sundsvall-Härnösand Airport i dag ligg.

Kjelder
Denne artikkelen bygger på «Ragundasjön» frå ,  den 14. juni 2012. 
 oppgav desse kjeldene: 
 ein försvunnen sjö. Artikel i Svenska Familj-Journalen, band III, n:o II, februari 1864.
 

Innsjøar i Jämtland
Tidlegare innsjøar
Naturkatastrofar i Sverige
Flaumar på 1700-talet

de:Döda fallet#Ragundasjön
Revsundssjön

Revsundssjön er ein innsjø i Bräcke kommun aust i Jämtland i Sverige. Innsjøen har eit overflateareal på 68 km², og i denne ligg Ammerön, som er ein av dei største øyane i Sverige i innsjø. Gimån har sitt utløp frå Revsundssjön.

Den fiskerike innsjøen har ein bestand som består av åbor, gjedde, harr, aure, mort, sik og røye. På sommaren kan ein ta ein tur på innsjøen med dampbåten Alma, som er ein av dei eldste fungerande dampbåtane i Sverige.

Kjelder
Denne artikkelen bygger på «Revsundssjön» frå ,  den 14. juni 2012.  
 

Innsjøar i Jämtland
Rönnösjön

Rönnösjön (Rännögssjön) er ein innsjø i Offerdals sokn i Krokom kommun i Jämtland i Sverige. Innsjøen ligg mellom Rönnöfors (Rännön) og Aspbacken.

Rönnösjön vert drenert gjennom Långan til Indalsälven. Fossen mellom Rönnösjön og Landösjön, Rönnöforsen, har gjeve namn til jernverket som vart oppført her i 1845, og deretter til den nærliggande busetnaden Rönnöfors.

Kjelder
Denne artikkelen bygger på «Rönnösjön» frå ,  den 14. juni 2012.  
 

Innsjøar i Jämtland
Rörtjärnen

Rörtjärnen er eit tjern i Offerdals sokn i Krokom kommun] i Jämtland i Sverige. Tjernet er 78,7 hektar stort, og ligg i ei høgd på 475 meter over havet. Tjernet har fått sitt namn etter dei rike førekomstane av røye, som heiter röra på jemtsk. Røyane her blir berre om lag 12-16 cm. Fisk som blir fanget i tjernet har blitt sett ut i andre innsjøar, med eit bra resultat når det gjeld tilvekst.

Rörtjärnen blir drenert via Rörtjärnbäcken til Långan, og vidare til Indalsälven.

Like vest for Rörtjärnen ligg eit vasskilje, som gjer at terreng lengre vest går under Kallsjön sitt nedbørfelt. Vatnet på begge sider hamner uansett til slutt i Indalsälven.

Kjelder
Denne artikkelen bygger på «Rörtjärnen» frå ,  den 14. juni 2012.  
 

Innsjøar i Jämtland
Silesjaure

Silesjaure er ein innsjø som ligg på grensa mellom Noreg og Sverige. Halvdelen som ligg i Sverige, ligg nordvest i Jämtland, mellom Blåsjön og Jormvattnet.

Kjelder
Denne artikkelen bygger på «Silesjaure» frå ,  den 14. juni 2012.  
 

Innsjøar i Jämtland
Innsjøar i Trøndelag
Innsjøen Stensjön

Stensjön (samisk: Juovejaure) er namnet på fleire innsjøar i Oldfjällen i Krokom kommun i Jämtland i Sverige. Dei samanhengande innsjøane heiter Stor-Stensjön, Övre Lill-Stensjön og Nedre Lill-Stensjön.

Stensjön ligg innanfor Jovnevaerie sameby. Ved Stor-Stensjön er det ein sameleir.

Kjelder
Denne artikkelen bygger på «Stensjön (innsjø)» frå ,  den 14. juni 2012.  
 

Innsjøar i Jämtland
Stor-Sjouten

Stor-Sjouten (òg Stora Sjougden; sørsamisk Sjeavhta) er ein innsjø i den nordlege delen av Strömsund kommun, Jämtlands län i Sverige. Ved innsjøen ligg busetnadane Sjoutnäset, Inviken, Nyhem og Hovde.

Innsjøen har ei lengd på 12,1 km, breidd på 5,3 km og ligg i ei høgd på 442-453 meter over havet.

Kjelder
Denne artikkelen bygger på «Stor-Sjouten» frå ,  den 14. juni 2012.  
 

Innsjøar i Jämtland
Storjoudan

Storjoudan (òg omtalt som Stor-Jougdan og Stora Jougdan) er ein innsjø som ligg langs Jougdån i den nordlege delen av Strömsund kommun, Jämtlands län. Ved innsjøen ligg gardsbruket Tjärnbacken. Ein del av Storjoudan ligg innanfor Jougdalens naturreservat.

Innsjøen har ei lengd på 6,9 km, ei breidd på 1,3 km, og ligg i ei høgd på 428 meter over havet.

Kjelder
Denne artikkelen bygger på «Storjoudan» frå ,  den 14. juni 2012.  
 

Innsjøar i Jämtland
Senjatrollet

Senjatrollet var eit byggverk og ein turistattraksjon som låg på Finnsæter på Senja i Troms og Finnmark. Det opna i 1993 og var ein del av Hulder- og trollparken, som i tillegg til sjølve trollet også hadde attraksjonar som Hulderheimen med tinnsmie og galleri. Inne i trollet var det to etasjar med diverse innslag henta frå lokale eventyr og segner. I 2007 vart det bygd ei trollkjerring på venstresida av trollet med ein sal inni der var er stelt til underhalding. 28. mars 2019 tok begge trolla fyr og brann ned i løpet av få minutt.

Senjatrollet var 17,96 meter høgt og vog 125 000 kg. Trollkjerringa attmed var 14,04 høg og vog 74 500 kg. I 1997 vart trollet registrert i Guinnes rekordbok.

Kjelder

Bakgrunnsstoff 
Offisiell heimeside
Songen om Senjatrollet 

Byggverk i Senja
Kultur i Senja
Berg i Senja
Tidlegare byggverk i Noreg
Turistmål i Troms og Finnmark
Tannsjön

Tannsjön er ein busetnad og ein innsjø i Strömsunds kommun, i den nordvestlege delen av Jämtland i Sverige, og ca. 65 km frå Östersund og 20 km frå Hammerdal.

Busetnaden ligg ved innsjøen, med store skogsområde rundt. Mengda fastbuande er for tida berre tre, men det er mange fritidsbustader i området. Det er òg ein kafe som har ope på sommaren og for scooterturistar. Det er mykje aktivitet på staden rundt jul og påske.

Rundt Tännsjön er det eit rikt dyreliv, med vinterbeitande elg inne i busetnaden, og bjørnespor som jamleg er observervert i området.

Kjelder
Denne artikkelen bygger på «Tannsjön» frå ,  den 14. juni 2012.  
 

Tettstader i Jämtlands län
Strömsunds kommun
Innsjøar i Jämtland
Torrön

Torrön er ein innsjø i Åre kommun vest i Jämtland i Sverige. Innsjøen har eit overflateareal på 103 km², og ligg 405 meter over havet. Torrön vert drenert på sørsida til Juvuln, og inngår i Indalsälven sitt nedbørområde.

Torrön er ein regulert innsjø.

Kjelder
Denne artikkelen bygger på «Torrön» frå ,  den 14. juni 2012.  
 

Innsjøar i Jämtland
Trolltjärnen

Trolltjärnen er eit tjern i Åflo, Offerdals sokn i Krokom kommun i Jämtland i Sverige.

I nærleiken av tjernet vart den 8000 år gamle Offerdalsspissen funnen i 1881. Ifølge eit gammalt segn er det ein skatt gøymd i tjernet.

Ved Trolltjärnen var det på byrjinga av 1900-talet eit teglverk, og eit kombinert kino og selskapslokale, Centralen Kaxås. Teglverket vart på byrjinga av 1910-talet flytta frå Åflo til Ede, Leiren til produksjonen vart henta frå Trolltjärnen. Drifta vart lagt ned på slutten av 1930-talet, mellom anna på grunn av problem med straumforsyninga.

Kjelder
Denne artikkelen bygger på «Trolltjärnen» frå ,  den 14. juni 2012. 
 oppgav desse kjeldene: 
 En bok om Offerdal, del 1-3, utgiven av Offerdals hembygdsförening

Bakgrunnsstoff
Webbplatsen Offerdal.se – Sägen om skatten i Trolltjärnen

Innsjøar i Jämtland
Tännsjön

Tännsjön er ein innsjø ved Bodsjöedet i Åre kommun i Jämtland i Sverige, ca. 10 km nordvest for Duved. Indalsälven, som vert danna like vest for Tännsjön, dannar ved utløpet av sjøen Tännforsen, som er eit av dei største fossefalla i Sverige. Innsjøen, som er omgjeve av skog og strender, har eit areal på omkring to km², og vert rekna for å vere grunn. I innsjøen er det, forutan aure og røye, regnbogeaure, som er sett ut.

Kjelder
Denne artikkelen bygger på «Tännsjön» frå ,  den 14. juni 2012.  
 

Innsjøar i Jämtland
Västsjön

Västsjön er ein 78,6 hektar stor innsjø i Offerdal i Krokom kommun i Jämtland i Sverige. Innsjøen ligg 374 meter over havet, og har Rörtjärnbäcken som viktigaste tilløp. Sjøen vert drenert av Västsjöån, som går til Mellsjön.

Västsjön er òg namnet på busetnaden ved innsjøen, mellom Rönnöfors og Olden. Området har vore busett sidan omkring 1850.

Kjelder
Denne artikkelen bygger på «Västsjön» frå ,  den 14. juni 2012. 
 oppgav desse kjeldene: 
 En bok om Offerdal, del 1-3, utgiven av Offerdals hembygdsförening

Bakgrunnsstoff
Offerdals lokala webbplats

Innsjøar i Jämtland
Åkersjön

Åkersjön er ein busetnad ved Föllinge i Krokom kommun i Jämtland i Sverige. Åkersjön er òg namnet på innsjøen ved busetnaden.

Turisme er viktigaste næringsveg i Åkersjøn. Busetnaden består av eit fåtal heilårsbustader og fleire fritidsbustader. Eit fjellhotell står for ein stor del av servicenæringa på staden. I tillegg til hotellet, er det fjellservicebutikk, gjestgjevari, alpinanlegg og fasilitetar for camping. Turismen rundt Åkersjön er godt tilrettelagt for scooterturistar. Alpinanlegget består av to bakker som deler ein 1500 meter lang skiheis, der den totale fallhøyHan er  på om lag 250 meter.

I innsjøen Åkersjön er det først og fremst aure som lèt seg fange. Øvrige busetnader rundt sjølve innsjøen, er Högrun, Dal og Vallrun. Akersjön vert drenert av Åkerån, som er ei av sideelvane til  Långan. Elvane møtes like før Landösjön.

Kjelder
Denne artikkelen bygger på «Åkersjön» frå ,  den 14. juni 2012.  
 

Innsjøar i Jämtland
Ångsjön

Ångsjön er ein 97,5 hektar stor innsjø i Offerdal i Krokom kommun i Jämtland i Sverige. Innsjøen ligg i ei høgd på 362 meter over havet, og har Mellsjöån som viktigaste tilløp. Innsjøen vert drenert av Ångsjöån som går til Långan.

Kjelder
Denne artikkelen bygger på «Ångsjön» frå ,  den 14. juni 2012.  
 

Innsjøar i Jämtland
Aarhus rådhus


Aarhus rådhus er rådhuset i Århus på Jylland i Danmark.  Rådhuset vart innvia 2. juli 1941 og er teikna av arkitektane Arne Jacobsen og Erik Møller. Oppføringa av rådhuset vart vedtatt på byrådsmøte 18. november 1937. Aarhus rådhus vart freda i 1995 på grunn av si eineståande arkitektur.

I det første prosjektforslaget var rådhuset utan tårn, men etter stort folkeleg press vart det teikna inn eit rådhustårn. Prisen var åtte millionar danske kroner, inkludert grunnarealet. I tillegg kom utgifter til inventar på 1,5 millionar danske kroner.

Rådhuset har eit areal på 19 380 m², inkludert kjellar. Romfanget er på kring 10 000 m³. Tårnet er 60 meter høgt, tårnuret har ein diameter på 7 meter; timevisaren er 2,5 meter og minuttvisaren 3 meter lang.

Bygningen er laga i heilstøypt betong som utvendig er kledt med 6000 m² marmorplater frå Porsgrunn i Noreg.

I januar 2006 vart Aarhus rådhus tatt med under arkitektur i Kulturkanonen.

Tidlegare rådhus

Det første rådhuset 
Det første rådhuset vart oppført på midten av 1400-talet og låg på Store Torv framfor Århus domkirke sitt tårn. Det var rive i 1859.

Det andre rådhuset 

Det andre rådhuset vart oppført i åra 1856–1857 på hjørnet av domkyrkjeplassen og Mejlgade. Offisielt var det eit rådhus, domhus og arresthus, med plass til 28 arrestantar.  Etter tida som rådhus var bygningen politistasjon i perioden 1941–1984, og deretter flytta Kvindemuseet i Danmark inn.

Også dette huset er freda.

Referansar

Litteratur 
 Århus Byhistoriske udvalg, Byens hus, Erhvervsarkivet 1991 ISBN 87-89386-22-1

Bakgrunnsstoff 
Århus bilder
Om marmor frå Porsgrunn 

Aarhus
Den danske kulturkanonen
Rådhus
Arne Jacobsen
Freda bygg i Danmark
Ånnsjön

Ånnsjön er ein innsjø i det vestlege Jämtland i Sverige, som ligg mellom Storlien og Åre. Innsjøen er nesten sirkelrund og har eit areal på 59 km². Største djupne i innsjøen er på 34 meter, og vassflata ligg 525 meter over havet. Ånnsjön har eit spesielt rikt fugleliv.

Kjelder
Denne artikkelen bygger på «Ånnsjön» frå ,  den 14. juni 2012.  
 

Innsjøar i Jämtland
Ramsarstader i Sverige
Hamn i Senja

Hamn i Senja er eit fiskevær og eit turistmål på Senja i Troms og Finnmark. Fylkesveg 86 passerer staden og ligg omtrent 15 minutt med bil frå Gryllefjord. Staden var stor på mottak av fisk i perioden mellom 1925 og 1935. I 1994 starta satsinga innan reiselivsnæring.Det er fasilitetar for konferansar og tilbod om aktivitetar både til havs og på land.

Hovudbygningen og fleire av dei gamle rorbuene på Hamn vart totalskadd av ein brann i september 2005, og arbeidet med å bygge anlegget opp att vart starta kort etter. I januar 2007 vart fleire rorburer øydelagt av ein ny brann.

Bakgrunnsstoff 
Offisiell heimeside

Busetnader i Senja
Fiskevær i Troms og Finnmark
Berg i Senja
Turistmål i Troms og Finnmark
Öjarssjön

Öjarssjön er ein innsjø i Strömsund kommun i det nordlege Jämtland, Sverige. Innsjøen har eit overflateareal på  5,96 km², og overflata ligg 435 meter over havet. Innsjøen vert drenert gjennom Öjån. Trass i den vesle storleiken på innsjøen, inneheld han eit sekstitals større og mindre øyar og holmar. Ved breidda av innsjøen ligg busetnaden Öjarn.

Kjelder
Denne artikkelen bygger på «Öjarssjön» frå ,  den 14. juni 2012.  
 

Innsjøar i Jämtland
Armasjärvi

Armasjärvi er ein innsjø og ein tettstad i Övertorneå kommun i Norrbottens län. Plasseringa er sørvest for Övertorneå og vest for Torne älv. Innsjøen er lang og smal i nordnordvestleg retning. Elva Puostijoki renn inn i det sørvestre hjørnet av Armasjärvi. I det søraustre hjørnet renn så elva Puostijoki ut, då kalla Armasjoki. Innsjøen ligg 49 meter over havet.

Folke Pudas som sveltestreika i ein kasse på Sergels torg i 1983 kom frå Armasjärvi.

Armasjärvi er finsk og tydar Kjærleikssjøen.

Armasjärviulukka
Den vondaste ulykka som råka det svenske forsvaret under beredskapstida skjedde om kvelden den 24. oktober 1940 på denne innsjøen då ei ferje forliste og 46 menn omkom.

Ulukka skjedde då eit ingeniørkompani skulle fraktast med ferje frå den vestre sida av innsjøen til den austre, der forlegningen til soldatane låg. To troppar, om lag 100 menn, vart beordra ombord i ferja, til trass for at ferjemannen protesterte og hevda at ferja berre var dimensjonert for om lag halvparten. Ferja havarerte halvveges ute på den kilometerbreie innsjøen. Det var iskaldt i vatnet, soldatane var tungt utrusta og det var dessutan sterk vind. 46 menn omkom, 44 soldatar og to sivile. Dei to sivile var den 18-årige ferjemannen og broren hans som rodde ut til ulukkesstaden for å redde forulukka i vatnet. Ofra vart ført i kister til jernbanestasjonen i Övertorneå og derfrå til sine heimstader. Mange av dei forulukka høyrte til Västernorrlands län. Ein minnestein med namna til dei omkomne og heimstadane deira er reist ved innsjøen.

Bodens ingenjörregemente (Ing 3) og etter det ingeniørkompaniet ved Norrbottens regemente (I 19) gjennomfører årleg ein seremoni for å minnast dei omkomne.

Ulukka er filmatisert i filmen 1939.

Kjelder
Denne artikkelen bygger på «Armasjärvi» frå ,  den 14. juni 2012. 
 oppgav desse kjeldene: Beredskapsminnen från övre Norrland 1939-1944, Tornedalica nr 12
Tekst og bilete frå ulukkesstaden, Försvarsmuseet i Boden

Bakgrunnsstoff 
 Artikkel frå avisa Dagens Nyheter

Norrbottens län
Sverige under andre verdskrigen
Innsjøar i Övertorneå kommun
Tettstader i Övertorneå kommun
Torne älv-vassdraget
Bellavista bustadområde

Bellavista er eit bustadkompleks i funkisstil i Klampenborg ved København i Danmark. Komplekset er teikna av arkitekt Arne Jacobsen og vart oppført i 1934.

Bygningane er eit kjent døme på funkisarkitektur og på Arne Jacobsen sine generelle evner. Han har utnytta tomta maksimalt i forhold til kommunale krav. Samtidig har han prioritert utsikt mot sundet, slik at alle einingane i komplekset har havutsikt.

Bellavista vart freda i 1987.

Kjelder

Bakgrunnsstoff

Gentofte kommune
Funksjonalisme i arkitektur
Skipingar i 1934
1934 i Danmark
Arne Jacobsen
Freda bygg i Danmark
Grottebadet

Grottebadet er eit badeland i Harstad i Troms og Finnmark. Det er bygd inne i fjellet i Harstad sentrum, og har mellom anna konkurransebasseng, leikeland og varmtvassbasseng.

Arbeidet med å byggje badet starta i 1999, og det opna i juni 2003. Samtidig med opninga av Grottebadet vart den gamle symjehallen i Kanebogen stengd. Grottebadet har slite med økonomien sidan starten, og avisa Harstad Tidende meldte i 2006 og 2007 om dårleg driftsresultat. Etter opninga av Lofast har besøkstala auka. I 2009 var Grottebadet den andre mest besøkte turistattraksjonen i Nord-Noreg, etter Nordkapp, med 198 065 besøkjande.

Kjelder 

 Denne artikkelen bygger på «Grottebadet» frå , den 14. juni 2012. 
  oppgav desse kjeldene:

Bakgrunnsstoff 
 Offisiell nettstad

Harstad kommune
Turistmål i Troms og Finnmark
Hedenäset

Hedenäset er ein tettstad i Övertorneå kommun i Norrbottens län i landskapet Norrbotten i Sverige. I 2005 hadde tettstaden 285 innbyggjarar.

Kjelder
Denne artikkelen bygger på «Hedenäset» frå ,  den 14. juni 2012.  
 

Innsjøar i Övertorneå kommun
Tettstader i Övertorneå kommun
Hirvijärvi

Hirvijärvi er ei bygd og ein innsjø ved riksväg 98 i Övertorneå kommun i Norrbottens län i Sverige. Han ligg omtrent 25 km frå grensa med Finland og 10 km sør for polsirkelen. Hirvijärvi ligg i Övertorneå retningsnummerområde og har Överkalix som poststad. I 1780 vart Isak Hansson skattlagd for nybrottet Hirvijärvi nr. 1. Hovudsakleg har innbyggjarane hatt jord- og skogsbruk som hovudnæring. 

Innsjøen ligg 117 meter over havet, og namnet kjem frå orda hirvi, som tyder «elg», og järvi, som tyder «sjø». Han har eit areal på 3,9 km².

Kjelder
Denne artikkelen bygger på «Hirvijärvi» frå ,  den 14. juni 2012. 
 oppgav desse kjeldene:

Tettstader i Övertorneå kommun
Innsjøar i Övertorneå kommun
Juoksengi

Juoksengi er ein tettstad i Övertorneå kommun i Norrbottens län i landskapet Norrbotten i Sverige. I 2005 hadde tettstaden 401 innbyggjarar. 

Den nordlege polarsirkelen, som passerer gjennom austsida av tettstaden, har gjeve Juoksengi kallenamnet «polarsirkelbyen». 
På finsk side av grensa ligg tettstaden Juoksenki, berre nokre hundre meter frå Juoksengi. Desse to var éin by inntil 1809, då han vart delt av den nye riksgrensa. Finnane kaller begge stadane Juoksenki.

Fotballklubben i staden heiter Pol/Svan (PSSF). Laget spelar heimekampane på Polvallen like ved Polcirkelhuset. 

Ved fjellet Littisvaara, i den nordlege delen av bygda, er det lysløype og skytebane. Om vinteren vert det køyrd opp fleire  langrennsløyar med utgangspunkt frå Littisvaara.

Nabobygder er Svanstein i nord, Vyöni i vest, Vanhaniemi i sør og Juoksenki på finsk side av Torneälven.

Kjelder
Denne artikkelen bygger på «Juoksengi» frå ,  den 14. juni 2012.  
 

Innsjøar i Övertorneå kommun
Tettstader i Övertorneå kommun
Jänkisjärvi

Jänkisjärvi er ei bygd og ein innsjø Övertorneå kommun i Norrbottens län, Sverige. Jänkisjärvi har Övertorneå som poststad. Tyra Helena Lindström har skrive to bøker om livet i bygda under 1700-, 1800- og 1900-talet.

Innsjøen ligg 124 meter over havet, og namnet kjem frå orda jänkkä som tyder myr, og järvi som tyder sjø. Jänkisjärvi ligg midt på polarsirkelen. Innsjøen er særs grunn, berre omtrent 2 meter på sitt djupaste. Han har eit areal på circa. 1,6 km².

Bøker om Jänkisjärvi og omegn

Kjelder
Denne artikkelen bygger på «Jänkisjärvi» frå ,  den 14. juni 2012. 
 oppgav desse kjeldene:

Innsjøar i Övertorneå kommun
Tettstader i Övertorneå kommun